У време пре доласка Римљана овде је живело келтско племе Турони по којима је град добио данашње име. Римски град на овом месту се звао "-{Caesarodunum}-" (Цезарово брдо) или "-{Urbs Turonum}-". У 3. веку Свети Гатијанус је постао први бискуп Тура. Свети Мартин, који је 372. посвећен за трећег бискупа, пренео је мошти Светог Гатијануса у градску катедралу. Гроб Светог Мартина је од времена Меровинга било омиљено ходочасничко место са посебним симболичним значајем. У 6. веку бискуп Грегор од Тура описао је „Историју Франака“ ("-{Historia Francorum}-"). Карло Мартел је 732. победио Маваре на подручју између Тура и Поатјеа (Битка код Поатјеа), и тиме трајно отклонио исламску опасност од западне Европе.